ΓΡΑΠΤΗ ΕΡΩΤΗΣΗ E-2053/00

υποβολή: Pedro Marset Campos (GUE/NGL) προς την Επιτροπή

(27 Ιουνίου 2000)

Θέμα: Επίπεδα ατμοσφαιρικής μόλυνσης στην Καρθαγένη (Μούρθια, Ισπανία)

Από το 1960, που άρχισαν να διεξάγονται μελέτες για τη μέτρηση της ατμοσφαιρικής μόλυνσης, η Καρθαγένη έχει μονίμως μια από τις επτά πρώτες θέσεις στον κατάλογο των περισσότερο μολυσμένων πόλεων της Ισπανίας. Από το 1996 μάλιστα, η κατάσταση άρχισε να επιδεινώνεται προοδευτικά, με αποτέλεσμα το 1999 οι τιμές ρύπανσης να φθάσουν σε επίπεδα που είχαν να παρατηρηθούν εδώ και πολλά χρόνια.

Για τις συνέπειες της ατμοσφαιρικής μόλυνσης στην Καρθαγένη έχουν ήδη πραγματοποιηθεί διάφορες μελέτες από εμπειρογνώμονες του κλάδου" από τις μελέτες αυτές προκύπτει αύξηση της θνησιμότητας μεταξύ του πληθυσμού και της χρήσης τωνγειονομικώνπηρεσιών, συμπτώματα πνευμονικής δυσλειτουργίας, αυξημένη συχνότητα ασθενειών και αύξηση της κατανάλωσης φαρμάκων. Οι μελέτες αυτές δεν έχουν δοθεί στη δημοσιότητα λόγω του φόβου ότι θα μπορούσαν να προκαλέσουν πανικό στον τοπικό πληθυσμό.

Τα πρόσφατα περιστατικά μόλυνσης προκάλεσαν αγανάκτηση σε πολιτικούς, κοινωνικούς και πολιτιστικούς κύκλους. Κύριοςπεύθυνος για τη μόλυνση θεωρείται η εταιρία Potasas y Derivados, επιχείρηση που έχει την έδρα της στο El Hondn, και η οποία τις τελευταίες εβδομάδεςπερβαίνει, σχεδόν καθημερινά, τις ανώτατες επιτρεπόμενες τιμές ρυπογόνων σωματιδίων που εκλύονται στην ατμόσφαιρα" η κατάσταση αυτή ανάγκασε τις αρμόδιες για την προστασία του περιβάλλοντος τοπικές αρχές να δώσουν εντολή στην Potasas y Derivados να περιορίσει τη λειτουργία της επί περισσότερο από δώδεκα ώρες, λόγω τωνψηλών επιπέδων ατμοσφαιρικής ρύπανσης.

Ηπογραφή πρωτοκόλλου που προβλέπει τη μεταφορά της επιχείρησης αυτής έχει προκαλέσει πολλά αρνητικά σχόλια, λόγω του γεγονότος ότι το πρωτόκολλο δεν προβλέπει συγκεκριμένες ημερομηνίες ούτε για τη λήξη της λειτουργίας της των σημερινών εγκαταστάσεων της εταιρίας, ούτε για την έναρξη των έργων κατασκευής της νέας μονάδας" οπότε, η μονάδα του El Hondn θα συνεχίσει να λειτουργεί όσο δεν έχει ακόμη τεθεί σε λειτουργία η νέα βιομηχανική εγκατάσταση.

1. Είναι ενήμερη η Επιτροπή για την λίαν ανησυχητική αυτή κατάσταση;

2. Δεν θεωρεί η Επιτροπή ότι παραβιάζονται οι ακόλουθες οδηγίες:

α) 84/360 /ΕΟΚ(1) του Συμβουλίου, σχετικά με την καταπολέμηση της ατμοσφαιρικής ρύπανσης από βιομηχανικές εγκαταστάσεις"

β) 96/62/ ΕΚ(2) του Συμβουλίου, για την εκτίμηση και τη διαχείριση της ποιότητας του αέρα του περιβάλλοντος"

γ) 99/30/ ΕΚ(3) του Συμβουλίου σχετικά με τις οριακές τιμές διοξειδίου του θείου, διοξειδίου του αζώτου και οξειδίων του αζώτου, σωματιδίων και μολύβδου, στον αέρα του περιβάλλοντος"

δ) 90/313 /ΕΟΚ(4) του Συμβουλίου, σχετικά με την ελεύθερη πληροφόρηση για θέματα περιβάλλοντος;

3. Θα μπορούσε να μας ενημερώσει η Επιτροπή για τη συνέχεια που προτίθεται να δώσει στο θέμα αυτό;

(1) ΕΕ L 188 της 16.7.1984, σελ. 20.

(2) ΕΕ L 296 της 21.11.1996, σελ. 55.

(3) ΕΕ L 163 της 29.6.1999, σελ. 41.

(4) ΕΕ L 158 της 23.6.1990, σελ. 56.

Απάντηση της κ. Wallstrm εξ ονόματος της Επιτροπής

(7 Σεπτεμβρίου 2000)

Το Αξιότιμο Μέλος προσδιορίζει μία μόνο εγκατάσταση, την Potasas y Derivados, η οποία, βάσει των περιορισμένων πληροφοριών που διαθέτει η Επιτροπή, παράγει λιπάσματα και δεν έχει αποτελέσει αντικείμενο έρευνας από την Επιτροπή στο παρελθόν.

Η παραγωγή της Potasas y Derivados εμπίπτει στο πεδίο της οδηγίας 84/360/ΕΟΚ του Συμβουλίου της 28ης Ιουνίου 1984 σχετικά με την καταπολέμηση της ατμοσφαιρικής ρύπανσης από βιομηχανικές εγκαταστάσεις(1) (δεν προσδιορίζεται τιμή κατωφλίου για την παραγωγή στο παράρτημα I, σ. 4 της οδηγίας). Η Επιτροπή δεν διαθέτει πληροφορίες ούτε για τα σημερινά επίπεδα εκπομπών ούτε για τις οριακές τιμές εκπομπών που καθορίζονται στην άδεια λειτουργίας της εν λόγω εγκατάστασης. Αυτές οι πληροφορίες είναι ουσιαστικές για τον έλεγχο της συμμόρφωσης με την οδηγία. Με βάση το άρθρο 13 της οδηγίας τα κράτη μέλη εφαρμόζουν πολιτικές και στρατηγικές που περιλαμβάνουν τα κατάλληλα μέτρα για να προσαρμοστούν σταδιακά οιφιστάμενες εγκαταστάσεις, οι οποίεςπάγονται στις κατηγορίες που αναφέρονται στο παράρτημα I, στην καλύτερη διαθέσιμη τεχνολογία, λαμβάνοντας κυρίωςπόψη τα τεχνικά χαρακτηριστικά της εγκατάστασης, το ποσοστό χρησιμοποίησης και τηνπόλοιπη διάρκεια ζωής της εγκατάστασης, τη φύση και το μέγεθος των ρυπαντικών εκπομπών της εγκατάστασης, τη σκοπιμότητα του να μην προκύπτειπερβολικό κόστος για την εν λόγω εγκατάσταση, λαμβάνονταςπόψη, ιδίως, την οικονομική κατάσταση των επιχειρήσεων τηςπό εξέταση κατηγορίας.

Φαίνεται ότι οι ισπανικές αρχές έχουν λάβει μέτρα για την επίλυση του προβλήματος. Σύμφωνα με την ισπανική εφημερίδα La verdad: (http://www.laverdad.com/servicios/especiales/municipios99/muamu55.htm) πρόσφατα συμφωνήθηκε η μεταφορά της εγκατάστασης εντός τριών ετών.

Αποτελεί αρμοδιότητα των κρατών μελών να εξασφαλίζουν την τήρηση των οριακών τιμών ποιότητας του αέρα για το διοξείδιο του θείου και τα αιωρούμενα σωματίδια όπως καθορίζεται στην οδηγία 80/779/ΕΟΚ του Συμβουλίου της 15ης Ιουλίου 1980 περί των οριακών τιμών και των ενδεικτικών τιμών της ποιότητος της ατμόσφαιρας για το διοξείδιο του θείου και τα αιωρούμενα σωματίδια(2), για το μόλυβδο (οδηγία 82/884/ΕΟΚ του Συμβουλίου της 3ης Δεκεμβρίου 1982 για την οριακή τιμή του μολύβδου που περιέχεται στην ατμόσφαιρα)(3) και για το διοξείδιο του αζώτου (οδηγία του Συμβουλίου 85/203/ΕΟΚ της 7ης Μαρτίου 1985 σχετικά με τις προδιαγραφές ποιότητας του αέρα για το διοξείδιο του αζώτου(4)). Η Επιτροπή δεν έχει πληροφορηθείπέρβαση των εν λόγω οριακών τιμών.

Η οδηγία 96/62/ΕΚ του Συμβουλίου της 27ης Σεπτεμβρίου 1996 για την εκτίμηση και τη διαχείριση της ποιότητας του αέρα του περιβάλλοντος(5) και η οδηγία 1999/30/ΕΚ του Συμβουλίου της 22 Σεπτεμβρίου 1999 σχετικά με τις οριακές τιμές του διοξειδίου του θείου, διοξειδίου του αζώτου και οξειδίων του αζώτου, σωματιδίων και μολύβδου, στον αέρα του περιβάλλοντος(6) συνυπολογιζόμενες απαιτούν από τα κράτη μέλη να εκτιμούν τις συγκεντρώσεις διοξειδίου του θείου, οξειδίων του αζώτου, αιωρουμένων σωματιδίων (PM10)

και μολύβδου σύμφωνα με τις νέες απαιτήσεις από την 19 Σεπτεμβρίου 2001. Οι νέες οριακές τιμές για το διοξείδιο του θείου, τα PM10 και τον μόλυβδο πρέπει να τηρούνται από την 1η Ιανουαρίου 2005 και για το διοξείδιο του αζώτου από την 1η Ιανουαρίου 2010. Τα κράτη μέλη οφείλουν να καταρτίσουν προγράμματα επίτευξης για τις περιοχές που εμφανίζουν τα σοβαρότερα προβλήματα, δείχνοντας πως θα επιτευχθούν έγκαιρα οι οριακές τιμές.

Η οδηγία 90/313/ΕΟΚ του Συμβουλίου της 7ης Ιουνίου 1990(7) σχετικά με την ελεύθερη πληροφόρηση για θέματα περιβάλλοντος προβλέπει στο άρθρο 3.1 ότι τα κράτη μέληποχρεώνουν τις δημόσιες αρχές να χορηγούν πληροφορίες για το περιβάλλον σε οποιοδήποτε φυσικό ή νομικό πρόσωπο το ζητά, χωρίς το πρόσωπο αυτό να πρέπει να αποδεικνύει συμφέρον. Στην παράγραφο 4 του εν λόγω άρθρου αναφέρεται ότι η δημόσια αρχή ενημερώνει τον αιτούντα για την τύχη της αίτησής του το συντομότερο δυνατό και το αργότερο εντός διμήνου. Οι λόγοι ενδεχόμενης άρνησης παροχής των απαιτούμενων πληροφοριών πρέπει να αναφέρονται. Στην ίδια ωστόσο οδηγία, στο άρθρο 4,ποδεικνύεται ότι οποιοσδήποτε θεωρεί ότι το αίτημά του για χορήγηση πληροφοριών απορρίφθηκε ή αγνοήθηκε αδικαιολόγητα ή ότι έλαβε ανεπαρκή απάντηση από μια δημόσια αρχή, δύναται να ζητά διοικητική ή δικαστική αναθεώρηση της απόφασης σύμφωνα με τη σχετική εθνική νομοθεσία. Στις παρούσες συνθήκες η Επιτροπή,πό το φως των πληροφοριών που διαθέτει, δεν είναι σε θέση να προσδιορίσει παραβίαση της οδηγίας 90/313/ΕΚ στη συγκεκριμένη περίπτωση.

Πράγματι, οι συνοπτικές πληροφορίες που παρέθεσε το Αξιότιμο Μέλος δεν επιτρέπουν στην Επιτροπή να θεωρήσει ότι παραβιάζονται οι προαναφερθείσες κοινοτικές οδηγίες. Η Επιτροπή δεν αποκλείει ωστόσο την περίπτωση να διερευνήσει περαιτέρω το ζήτημα που έθεσε το Αξιότιμο Μέλος, εάν αυτός είναι σε θέση να της διαβιβάσει στοιχεία που ναποδεικνύουν παράβαση του ισχύοντος κοινοτικού δικαίου.

(1) ΕΕ L 188 της 16.7.1984.

(2) ΕΕ L 229 της 30.8.1980.

(3) ΕΕ L 378 της 31.12.1982.

(4) ΕΕ L 87 της 27.3.1985.

(5) ΕΕ L 296 της 21.11.1996.

(6) ΕΕ L 163 της 29.6.1999.

(7) ΕΕ L 158 της 23.6.1990.